ufal/npfl147 huggingface dataset:
# Pustovník (rod)
Pustovník (lat. Pezophaps) je vyhynutý rod vtáka z radu holubotvaré (Columbiformes) a čeľade drontovité (Raphidae) s jediným druhom pustovník krátkokrídly (nazývaným aj pustovník rodrigský, dodo samotársky, lat. Pezophaps solitaria). 
Pustovník obýval suché lesy a krovinaté porasty na ostrove Rodrigues (Maurícius) v Indickom oceáne (bol to tunajší endemit). Druh opísal Johann Friedrich Gmelin ako Didus solitarius, toto staršie pomenovanie je v súčasnosti hodnotené ako vedecké synonymum. Pustovník krátkokrídly bol najbližší príbuzný dronta nelietavého. Podľa analýzy DNA sa od seba línie oboch druhov rozdelili pred 25,6 miliónmi rokmi. Oba druhy sa vyvíjali pravdepodobne nezávisle od seba. 
Pustovník krátkokrídly bol vysoký podobne ako dront nelietavý, meral asi 1 m (samec cca 90 cm, samica cca 70 cm), ale vzhľadom sa od dronta odlišoval menej vyvinutým zobákom a celkovo viac vyzeral ako holub. Presná podoba tohto vtáka nie je istá. Vtáka podrobne opísali Julien Tafforet alebo François Leguat, jedni z prvých osadníkov na ostrove. Podľa týchto správ vták vážil 40 – 50 liber, mal prevažne svetlosivé sfarbenie a mal krátky ostrý zobák. Veľmi rýchlo behal, ale bol nelietavý. Pomocou krídel vytvárali vtáky veľmi hlasné zvuky, ktorými si pravdepodobne vymedzovali územia. Krídla tiež slúžili ako zbraň. Počas rozmnožovania si pustovník staval hniezdo z palmových listov. Samica naložila len jedno vajce. Živil sa rastlinnou stravou, napríklad plodmi paliem alebo pandánov a v žalúdku boli objavené gastrolity.
Medzinárodná únia na ochranu prírody a prírodných zdrojov (IUCN) hodnotí druh ako vyhynutý. Na rozdiel od dronta mal pustovník chutné mäso (chutilo aj Tafforetovi) a hlavne kvôli lovu nakoniec na ostrove zanikol. Prežil ale celkom dlho, roku 1733 sa ešte vyskytoval hojne, vyhynul neskôr, asi po roku 1750. Zachoval sa celý rad kostrových pozostatkov vrátane celých kostier.

## Galéria
- Rekonštrukcia vzhľadu
- Pustovník krátkokrídlý na kresbe F. Leguata
- Kresba, 1854


## Iné projekty
- Commons ponúka multimediálne súbory na tému Pustovník (rod)
- Wikidruhy ponúkajú informácie na tému Pustovník (rod)

| Portal | Biologický portál |
# Prvok systému
Prvok systému je na danej rozlišovacej úrovni ďalej nedeliteľná časť systému, ktorá sa vymedzuje z hľadiska hĺbky poznania systému alebo jeho skúmania na základe jeho vlastností (cf. štruktúra systému). Pre vymezenie prvku je rozhodujúce identifikovanie tých jeho vlastností, na základe ktorých vznikajú vzťahy k iným prvkom, predstavujúce potenciálnu možnosť väzieb medzi nimi (cf. väzba v systéme).
Rozloženie systému na prvky a poznanie ich vlastností vytvára predpoklady pre zásahy do štruktúry systému, ktoré vedú k skvalitneniu funkcií prvkov, a tým aj k zlepšeniu funkcie systému ako celku.
Prvky možno hodnotiť z rôznych hľadísk, na základe čoho sa určujú vnútorné, hraničné, vstupné, výstupné, riadené prvky i riadiace prvky.

## Prvok - druhy/príklady
- chemický prvok
- prvok množiny
# ISO 3166-2:NI
Kódy ISO 3166-2 pre Nikaraguu identifikujú 15 departmentov a 2 autonómne regióny. Prvá časť (NI) je medzinárodný kód pre Nikaraguu, druhá čťst pozostáva z dvoch písmen identifikujúcich department alebo región.

## Spravodaj
- 2002-05-21


## Zoznam kódov
```
NI-AN autonómny región Atlántico Norte (Puerto Cabezas)
NI-AS autonómny región Atlántico Sur (Bluefields)
NI-BO Boaco (Boaco)
NI-CA Carazo (San Marcos)
NI-CI Chinandega (Corinto)
NI-CO Chontales (Juigalpa)
NI-ES Estelí (Estelí)
NI-GR Granada (Granada)
NI-JI Jinotega (Jinotega)
NI-LE León (León)
NI-MD Madriz (Somoto)
NI-MN Managua (
Managua
)
NI-MS Masaya (Masaya)
NI-MT Matagalpa (Matagalpa)
NI-NS Nueva Segovia (Ocotal)
NI-RI Rivas (Rivas)
NI-SJ Río San Juan (San Carlos)
```
# Panazol
Panazol je francúzska obec, ktorá sa nachádza v departemente Haute-Vienne, v regióne Limuzínsko.

## Poloha
Obec má rozlohu 20,05 km². Najvyšší bod je položený 351 m n. m. a najnižší bod 215 m n. m.

## Obyvateľstvo
Počet obyvateľov obce je 10 417 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Peumerit-Quintin
Peumerit-Quintin je francúzska obec, ktorá sa nachádza v departemente Côtes-d’Armor, v regióne Bretónsko.

## Poloha
Obec má rozlohu 14,8 km². Najvyšší bod je položený 290 m n. m. a najnižší bod 212 m n. m.

## Obyvateľstvo
Počet obyvateľov obce je 171 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Szentesský obvod
Szentesský obvod (maď. Szentesi kistérség) je bývalá administratívna jednotka v Maďarsku v Čongrádskej župe. Jeho sídlom bolo mesto Szentes. Obvody boli zavedené v roku 1994 a zanikli v roku 2014, kedy ich nahradili okresy.

## Sídla
- Árpádhalom
- Derekegyház
- Eperjes
- Fábiánsebestyén
- Nagymágocs
- Nagytőke
- Szegvár
- Szentes
# Giez (Haute-Savoie)
Giez je francúzska obec, ktorá sa nachádza v departemente Haute-Savoie, v regióne Rhône-Alpes.

## Poloha
Obec má rozlohu 12,65 km². Najvyšší bod je položený 1 782 m n. m. a najnižší bod 472 m n. m.

## Obyvateľstvo
Počet obyvateľov obce je 554 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Teozofická spoločnosť
Teozofická spoločnosť bola založená v New Yorku roku 1875 s cieľom naplniť rosekruciánsky program zo 17. storočia. 
Most medzi vedou a náboženstvom mal vzniknúť skúmaním síl driemajúcich v človeku. Najvyšší odborníci  teozofickej teórie, nadprirodzení majstri, ktorí z hlavného stanu v Tibete riadia osud ľudstva, majú mnoho spoločného s neviditeľnými a neznámymi nadriadenými rosekruciánskej tradície.
# Cuy (Oise)
Cuy je francúzska obec, ktorá sa nachádza v departemente Oise, v regióne Pikardia.

## Poloha
Obec má rozlohu 4,33 km². Najvyšší bod je položený 161 m n. m. a najnižší bod 49 m n. m.

## Obyvateľstvo
Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Boësses
Boësses je francúzska obec, ktorá sa nachádza v departemente Loiret, v regióne Centre-Val de Loire.

## Poloha
Obec má rozlohu 13,13 km². Najvyšší bod je položený 128 m n. m. a najnižší bod 91 m n. m.

## Obyvateľstvo
Počet obyvateľov obce je 400 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Záchrana dát
V počítačovej terminológii záchrana dát znamená proces obnovy dát z poškodeného pamäťového média, keď dáta nemôžu byť prečítané normálnym spôsobom. Dáta sa zachraňujú väčšinou z interných alebo externých pevných diskov (HDD, SSD diskov, USB kľúčov, CD, DVD, magnetických pások, RAID polí, ale aj iných elektronických zariadení. Záchrana dát je potrebná v prípade, že médium bolo poškodené fyzicky (pád na zem, opotrebovanie materiálu) alebo logicky (systém kvôli chybe súborového systému zabraňuje operačnému systému pristúpiť na HDD).
Medzi typické situácie straty dát patrí zlyhanie operačného systému, poškodenie na pamäťovom médiu, omylom vymazané súbory. Cieľom záchrany dát je všetky údaje skopírovať na iné médium.

## Fyzické poškodenie
Existuje veľké množstvo fyzických poškodení pamäťového média, počnúc ľudskou chybou a končiac prírodnými pohromami. Pri CD médiách môže byť poškriabaná kovová vrstva, pri HDD môže byť poškodený povrch (zlé sektory), poškodené hlavy, motor disku. Fyzické poškodenie spôsobuje stratu dát, no vo väčšine prípadov je poškodená aj logická štruktúra súborového systému. Pred tým aby boli dostupné súbory aj adresáre, na pamäťovom médiu musí byť vyriešené aj logické poškodenie.

### Spôsob záchrany dát
Záchrana dát z fyzicky poškodených médií môže byť vykonaná rôznymi spôsobmi. Niektoré poškodenia môžu byť vyriešené výmenou komponentu disku. Po tejto operácii môže byť disk fyzicky funkčný, no často treba vyriešiť ešte logické poškodenie.

## Logické poškodenie
Logické poškodenie sa týka hlavne situácií, keď pamäťové médium nemá hardvérové poškodenie, ale iba softvérové. Problém sa dá vyriešiť spustením softvérového nástroja na záchranu dát.

## Priebeh záchrany dát
Úspešná záchrana dát sa skladá väčšinou zo 4 krokov. Môžu sa líšiť podľa miery poškodenia média.

### 1. krok: Oprava pevného disku
Oprava pevného disku znamená, že disk dokáže čítať dáta. Ak sú zlé čítacie hlavy, treba ich vymeniť, ak je zlá doska, treba ju opraviť alebo vymeniť. 

### 2. krok: Klon disku na nový disk alebo do obrazu disku
Keď zlyhá pevný disk, najväčšou prioritou je získať z neho nejaké dáta. Vytvorenie klonu obsahu disku zaistí, že v prípade testovania softvérových nástrojov nebude postihnutý pôvodný poškodený disk

### 3. krok: Logická záchrana dát, partície, MBR a MFT
Ak bol poškodený disk vyklonovaný na nový disk a stále nie sú viditeľné dáta, je potrebné použiť softvérový nástroj na záchranu dát

### 4. krok: Opraviť poškodené súbory, ktoré boli obnovené
Stáva sa, že aj po záchrane dát sú niektoré väčšie súbory poškodené a nutná ich oprava.
# Marcieux
Marcieux je francúzska obec, ktorá sa nachádza v departemente Savoie, v regióne Rhône-Alpes.

## Poloha
Obec má rozlohu 4,4 km². Najvyšší bod je položený 1 434 m n. m. a najnižší bod 400 m n. m.

## Obyvateľstvo
Počet obyvateľov obce je 180 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Služba zahraničnej rozviedky Ruskej federácie
Služba zahraničnej rozviedky Ruskej Federácie (rus. Служба внешней разведки Российской Федерации – СВР РФ – Služba vnešnej razvedki Rossijskoj federacii – SVR RF) je ruská spravodajská agentúra s vonkajším poľom pôsobnosti. Predchodcom SVR RF bola do decembra 1991 1. správa KGB. Sídlo SVR sa nachádza v rajóne Jasenevo v Moskve.
# 1588

## Udalosti
- 8. august –  anglické vojenské loďstvo porazilo španielsku vojnovú flotilu Armada v námornej bitke v Atlantiku


## Narodenia
- 5. apríl – Thomas Hobbes, anglický filozof, mechanistický materialista, teoretik štátu a práva († 1679)
- 28. máj – Pierre Séguier, francúzsky štátnik, jeden z prvých členov Francúzskej akadémie († 1672)
- 8. september – Marin Mersenne, francúzsky teológ, filozof, matematik a hudobný teoretik, objaviteľ Mersennovho prvočísla († 1648)
- Catherine de Rambouilletová, francúzska šľachtičná a saloniérka († 1665)


## Úmrtia
- 4. apríl – Frederik II., dánsky a nórsky kráľ (* 1534)
- 19. apríl – Paolo Veronese, taliansky renesančný maliar (* 1528)
- 2. október – Bernardino Telesio, taliansky renesančný filozof (* 1509)
# Aristoteles (kráter)
Aristoteles je impaktný kráter na privrátenej strane Mesiaca. Je pomenovaný po gréckom polyhistorovi Aristotelovi.
# Pavol Király
JUDr. Pavol Király, uvádzaný aj ako Pavel Király (* 8. november 1913, Hnúšťa – † 19. november 1999, Bratislava) bol slovenský právnik a politik. V roku 1970 pôsobil ako predseda Najvyššieho súdu Slovenskej socialistickej republiky. V období rokov 1970 až 1982 vykonával funkciu ministra spravodlivosti Slovenskej socialistickej republiky.

## Životopis
Narodil sa v meste Hnúšťa. Študoval na Štátnom reálnom gymnáziu v Rimavskej Sobote. V roku 1935 úspešne absolvoval štúdium práva na Právnickej fakulte Karlovej univerzity v Prahe, čím sa stal najmladším právnikom vo vtedajšom Česko-Slovensku. Po ukončení štúdia začal pôsobiť na súdoch ako justičný čakateľ, neskôr sudca. Postupne vystriedali súdy v Levoči, Banskej Bystrici, Žiline a Trenčíne. Od roku 1945 bol členom KSČ. Po druhej svetovej vojne patril medzi prokurátorov, ktorí na tzv. národných súdoch žalovali predstaviteľov bývalého režimu Slovenského štátu. V roku 1948 začal vyučovať na Právnickej fakulte Univerzity Komenského. V rokoch 1968 až 1970 bol vedúcim rehabilitačného odboru námestníka generálneho prokurátora pre Slovensko. 1. apríla 1970 sa stal prvým predsedom Najvyššieho súdu Slovenskej socialistickej republiky, pričom v tejto funkcii zotrval do 2. decembra 1970. 3. decembra 1970 bol vymenovaný za ministra spravodlivosti Slovenskej socialistickej republiky. V tejto pozícii pôsobil do 30. novembra 1982. 16. januára 1973 sa stal terčom bombového útoku, pri ktorom zahynuli atentátnik a riaditeľ kancelárie ministra spravodlivosti. Samotný Király utrpel zranenia, kedy prišiel skoro o sluch, pričom na jedno ucho do konca života nepočul. Po skončení funkcie pôsobil do roka 1990 ako námestník krajského prokurátora v Bratislave.
Ústav pamäti národa eviduje pod údajmi Pavel Király, nar. 08.11.1913 jeden záznam. Pod registračným číslom 4447 sa nachádza osoba s krycím menom Dovera, ktorá je evidovaná v kategórii prepožičaný byt. Pod kategóriou prepožičaný byt sú podľa Ústavu pamäti národa osoby, ktoré je možné považovať za vedomých spolupracovníkov ŠtB.
# Lancaster (Pensylvánia)
Lancaster je mesto v americkom štáte Pensylvánia a sídlo okresu Lancaster County. Má rozlohu 19,2 km² a v roku 2000 tu žilo 55 351 obyvateľov, v metropolitnej oblasti takmer 480-tisíc.
Mesto pôvodne nazývané Hickory Town premenoval Johm Wright podľa anglického mesta Lancaster. Jeho symbol, červená ruža je prevzatá od dynastie Lancasterovcov.
Lancaster bol v roku 1681 súčasťou Penn's Woods Charter Williama Penna a v roku 1734 ho James Hamilton vyčlenil. Počas americkej vojny za nezávislosť bol krátko v roku 1777 hlavným mestom kolónií keď bol Philadelphiu dobyli Briti. Lancaster bol hlavným mestom Pensylvánie od roku 1799 do 1812, potom bolo sídlo hlavného mesta presunuté do Harrisburgu.

## Osobnosti mesta
- Beth Behrsová (* 1985) herečka a speváčka
- Jonathan Groff  (* 1985) herec a spevák


## Iné projekty
- Commons ponúka multimediálne súbory na tému Lancaster (Pensylvánia)
# Belinda Carlislová
Belinda Jo Carlislová (neprechýlene Belinda Jo Carlisle; * 17. august 1958, Hollywood, Los Angeles, Kalifornia, USA) je americká speváčka, hudobníčka a spisovateľka, zakladajúca členka ženskej rokenrolovej skupiny The Go-Go's.
V roku 2008 otvárala Ples v opere v Bratislave, kde zaspievala aj svoj najväčší a najznámejší hit „Heaven Is a Place on Earth“.

## Albumy
- Belinda (1986) #13 US (Gold)
- Heaven on Earth (1987) #13 US (Platinum), #4 UK (3x Platinum)
- Runaway Horses (1989) #37 US (Gold), #4 UK (2x Platinum)
- 'Live Your Life Be Free (1991) #7 UK (Gold)
- The Best Of Belinda Volume 1 (1992) #1 UK (2x Platinum)
- Real (1993) #9 UK
- A Woman and a Man (1996) #7 UK (Gold)
- A Place On Earth - The Greatest Hits (1999) #15 UK (Silver)
- Voila! (2007)


## Single
- „Mad About You“ (1986) #3 US, #25 A/C US, #9 AUS, #67 UK (nové vydanie v 1988)
- „I Feel The Magic“ (1986) #82 US
- „Band of Gold“ (1986)
- „Since You've Gone“ (1986) promo
- „Heaven Is a Place on Earth“ (1987) #1 US, #7 A/C US, #1 UK (Silver), #2 AUS
- „I Get Weak“ (1988) #2 US, #9 A/C US, #10 UK, #34 AUS
- „Circle in the Sand“ (1988) #7 US, #5 A/C US, #4 UK
- „I Feel Free“ (1988) #88 US
- „World Without You“ (1988) #34 UK
- „Love Never Dies“ (1988) #54 UK
- „Leave A Light On“ (1989) #11 US, #8 A/C US, #4 UK (Silver), #5 AUS
- „La Luna“ (1989) #38 UK, #21 AUS
- „Runaway Horses" (1990) #40 UK, #44 AUS
- „Vision of You“ (1990) #41 UK
- „Blue Period“ (so Smithereens) #99 UK
- „Summer Rain“ (1990) #30 US, #29 A/C US, #23 UK, #6 AUS
- „(We Want) the Same Thing“ (1990) #6 UK
- „Vision of You“ (nové vydanie v 1991) #71 UK
- „Live Your Life Be Free“ (1991) #12 UK, #13 AUS
- „Do You Feel Like I Feel?“ (1991) #73 US, #29 UK, #42 AUS
- „Half The World“ (1992) #35 UK
- „Little Black Book“ (1992) #28 UK
- „It's Too Real (Big Scary Animal)“ (1993) #12 UK, #56 AUS
- „Lay Down Your Arms“ (1993) #27 UK
- „In Too Deep“ (1996) #6 UK, #11 AUS
- „Always Breaking My Heart“ (1996) #8 UK, #50 AUS
- „Love In The Key Of C“ (1996) #20 UK
- „California“ (1997) #31 UK
- „I Won't Say (I'm In Love)“ (1997)
- „All God's Children“ (1999) #66 UK
- „A Prayer for Everyone“ (2000) promo
- „Big Big Love“ (2023)


## Iné projekty
- Commons ponúka multimediálne súbory na tému Belinda Carlislová
# Eszteregnye
Eszteregnye je obec v Maďarsku v Zalianskej župe v obvode Nagykanizsa.
Má rozlohu 2009 ha a žije tu 751 obyvateľov (2007).
# NGC 5341
Súradnice:  13h 52m 32s; 37° 49′ 01″
NGC 5341 je galaxia v súhvezdí Poľovné psy, ktorú objavil anglický astronóm William Parsons Rosse 24. marca 1857.
Jej zdanlivá hviezdna veľkosť je 13,6.
# Santosse
Santosse je francúzska obec, ktorá sa nachádza v departemente Côte-d’Or, v regióne Burgundsko.

## Poloha
Obec má rozlohu 7,93 km². Najvyšší bod je položený 567 m n. m. a najnižší bod 392 m n. m.

## Obyvateľstvo
Počet obyvateľov obce je 49 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# NGC 6244
Súradnice:  16h 48m 04s; 62° 12′ 02″
NGC 6244 je galaxia v súhvezdí Drak, ktorú objavil americký astronóm Lewis A. Swift 28. júna 1886.
Jej zdanlivá hviezdna veľkosť je 13,5.
# Fonéma
Fonéma je najmenšia komplexná jednotka zvukového systému jazyka, fungujúca v radoch takých jednotiek ako dištinktívna súčasť jazykových foriem (t. j. rozhodujúca o totožnosti týchto foriem a s nimi spájaných jazykových významov). Fonéma je abstrakcia druhého stupňa, jestvujúca ako sociálny jav v jazykovom vedomí používateľov jazyka. Nižším stupňom abstrakcie je hláska. Fonémy skúma fonológia.
Fonéma má dištinktívnu funkciu; používatelia jazyka si ju uvedomujú vo vzťahu k iným fonémam, no neuvedomujú si jej štruktúru. Vlastnosti fonémy vyplývajú z jej umiestnenia v jazykovom systéme.
# Britské národné florbalové družstvo mužov
Britské národné florbalové družstvo mužov je národné družstvo mužov, ktoré reprezentuje Spojené kráľovstvo v medzinárodných florbalových súťažiach, podujatiach a priateľských zápasoch. Funguje pod záštitou Britskej florbalovej asociácie (GBFUA). Prvý medzinárodný zápas absolvovalo v roku 1999. Vo februári 2018 mu patrilo vo svetovom rebríčku IFF 31. miesto.
Jeho najlepším výsledkom je 13. miesto na Majstrovstvách sveta 2002. Od roku 2010 sa nedokázalo kvalifikovaž na ďalšie turnaje MS.

## Výsledky
Majstrovstvá sveta
| Rok               | Z                  | V                  | R                  | P                  | Skóre              | +/−                | Umiestenie         |
| ----------------- | ------------------ | ------------------ | ------------------ | ------------------ | ------------------ | ------------------ | ------------------ |
| MS 1996           | nezúčastnilo sa    | nezúčastnilo sa    | nezúčastnilo sa    | nezúčastnilo sa    | nezúčastnilo sa    | nezúčastnilo sa    | nezúčastnilo sa    |
| MS 1998           | nezúčastnilo sa    | nezúčastnilo sa    | nezúčastnilo sa    | nezúčastnilo sa    | nezúčastnilo sa    | nezúčastnilo sa    | nezúčastnilo sa    |
| MS 2000           | 4                  | 2                  | 1                  | 1                  | 15 : 16            | −1                 | 13. miesto         |
| MS 2002           | 5                  | 2                  | 1                  | 2                  | 14 : 14            | +0                 | 18. miesto         |
| MS 2004           | 5                  | 2                  | 0                  | 3                  | 27 : 35            | −8                 | 16. miesto         |
| MS 2006           | 5                  | 2                  | 0                  | 3                  | 29 : 36            | −7                 | 19. miesto         |
| MS 2008           | 5                  | 0                  | 0                  | 5                  | 18 : 51            | −33                | 20. miesto         |
| MS 2010 – MS 2018 | nekvalifikovalo sa | nekvalifikovalo sa | nekvalifikovalo sa | nekvalifikovalo sa | nekvalifikovalo sa | nekvalifikovalo sa | nekvalifikovalo sa |
| Spolu             | 24                 | 8                  | 2                  | 14                 | 103 : 152          | −49                |                    |

Kvalifikácia na MS
| Rok  | Z | V | R | P | Skóre   | +/− | Umiestenie |
| ---- | - | - | - | - | ------- | --- | ---------- |
| 2010 | 4 | 0 | 0 | 4 | 8 : 44  | −36 | 8./8       |
| 2012 | 4 | 0 | 0 | 4 | 1 : 89  | −88 | 5./5       |
| 2014 | 5 | 0 | 0 | 5 | 10 : 59 | −49 | 6./6       |
| 2016 | 4 | 0 | 0 | 4 | 7 : 59  | −52 | 5./5       |
| 2018 | 4 | 1 | 0 | 3 | 9 : 52  | −43 | 4./5       |
# Zoznam imunostimulancií
Nasledujúci zoznam obsahuje kategórie ATC klasifikačného systému, prípadne do nich zaradené lieky. Ďalšie informácie pozri v článku Anatomicko-terapeuticko-chemický klasifikačný systém.


L03A Cytokíny a imunomodulátory
- L03AA Faktory stimulujúce kolónie
  - L03AA01 Interleukín 2
  - L03AA02 Filgrastim
  - L03AA03 Molgramostim
  - L03AA04 Interferón alfa
  - L03AA05 Poly I:C (Polyinozínová-polycitidylová kyselina)
  - L03AA06 Poly ICLC
  - L03AA07 Tymopentín
  - L03AA08 Interferón gama
  - L03AA09 Sargramostim
  - L03AA10 Lenograstim
  - L03AA11 Interferón beta
  - L03AA12 Ancestim
  - L03AA13 Pegfilgrastim
- L03AB Interferóny
  - L03AB01 Interferón alfa prírodný
  - L03AB02 Interferón beta prírodný
  - L03AB03 Interferón gama
  - L03AB04 Interferón alfa-2a
  - L03AB05 Interferón alfa-2b
  - L03AB06 Interferón alfa-n1
  - L03AB07 Interferón beta-1a
  - L03AB08 Interferón beta-1b
  - L03AB09 Interferón alfacon-1
  - L03AB10 Peginterferón alfa-2b
  - L03AB11 Peginterferón alfa-2a
- L03AC Interleukíny
  - L03AC01 Aldesleukín
  - L03AC02 Oprelvekín
- L03AX Iné cytokíny a imunomodulátory
  - L03AX01 Lentinan
  - L03AX02 Rokvinimex
  - L03AX03 BCG vakcína
  - L03AX04 Pegademasa
  - L03AX05 Pidotimod
  - L03AX06 Monoklonálne protilátky 17-1a
  - L03AX07 Poly I:C (Polyinozínová-polycitidylová kyselina)
  - L03AX08 Poly ICLC
  - L03AX09 Tymopentín
  - L03AX10 Imunokyanín
  - L03AX11 Tasonermín
  - L03AX12 Vakcína proti melanómu
  - L03AX13 Glatirameracetát
  - L03AX93 Prasací prenosový faktor
# Zoznam kultúrnych pamiatok v obci Timoradza
Tento zoznam je súčasťou slovenských zoznamov kultúrnych pamiatok, ktoré sú v štádiu vytvárania.
Toto je zoznam kultúrnych pamiatok v obci Timoradza v okrese Bánovce nad Bebravou.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1]                                                               |              | Názov pamiatky | Adresa / súradnice | ID[2]     | Popis podľa databázy PÚSR[3]                                                  | Poznámka |
| --------------------------------------------------------------------------- | ------------ | -------------- | ------------------ | --------- | ----------------------------------------------------------------------------- | -------- |
| Fotka tohto objektu chýba. Môžete ju nahrať kliknutím na ikonu fotoaparátu. | Nahrať súbor | Kostol         | KÚ: Timoradza      | 301-251/0 | Unifikovaný názov PO: kostol Bližšie určenie; zaužívaný názov: r.k.sv.Ondreja |          |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu
# Seizmometer
Seizmometer je prístroj na meranie a zaznamenávanie (vtedy hovoríme o seizmografe) pohybov zeme v určitej oblasti a určitom časovom úseku, spôsobených seizmickými vlnami. Záznam takéhoto merania sa nazýva seizmogram. Analýza seizmogramov je primárnym zdrojom k poznaniu vnútra Zeme.

## Iné projekty
- Commons ponúka multimediálne súbory na tému seizmometre.

| Portal | Portál vied o Zemi |
# Nový román
Nový román (fr. Nouveau roman, niekedy nazývaný aj antiromán) je druh experimentálnej literatúry a typ románu, ktorý vznikol v päťdesiatych rokoch dvadsiateho storočia vo Francúzsku.
Charakteristické preň je odmietnutie klasického podania románového deja a postáv. Uprednostnená je forma pred obsahom, príbeh sa neodvíja chronologicky a chýba logická nadväznosť. Postavám chýba vnútorný svet, nie sú tu vnútorné monológy a meno hrdinu čitateľ často ani nepozná. Prostredie nie je celistvé, miesto, kde sa dej odohráva je popísané len veľmi všeobecne (napríklad „ulica“, „mesto“). Udalosti sú opisované iba zvonka, u postáv sledujeme ich mimiku, gestá, ale nepoznáme ich vnútorné pocity. Na čítanie môže byť tento literárny žáner veľmi obťažný.
Jeden z predstaviteľov nového románu, Alain Robbe-Grillet, počas svojho života napísal viacero teoretických článkov týkajúcich sa románu, ktoré boli neskôr publikované v zbierke Pour un Nouveau Roman, kde označil viacero konvenčných čŕt románu za „zastarané“.

## Francúzski predstavitelia
- Alain Robbe-Grillet
- Nathalie Sarrautová
- Michel Butor
- Claude Simon
- Robert Pinget
- Claude Ollier


## Slovenskí predstavitelia
- Peter Jaroš - Zdesenie
- Rudolf Dilong - Ruža Dagmar
# Systémový administrátor
Systémový administrátor (iné názvy: administrátor, hovorovo admin, sysadmin) je správca počítačovej siete, teda osoba, ktorá zodpovedá za prevádzku a udržiavanie počítačovej siete. Do jej pracovnej náplne a kompetencií spadá pripojovanie hardvérových zariadení do počítačovej siete, zaisťovanie technickej údržby servera a pracovných staníc, prispôsobovanie siete užívateľom (prideľovanie hesiel a práv atď.), inštalovanie softvéru na serveri, realizovanie archivácie dát a bezpečnostných opatrení (antivírovej kontroly a ochrany atď.) a sledovanie vyťaženia siete.
# Barneville-sur-Seine
Barneville-sur-Seine je francúzska obec, ktorá sa nachádza v departemente Eure, v regióne Horná Normandia.

## Poloha
Obec má rozlohu 8,77 km². Najvyšší bod je položený 142 m n. m. a najnižší bod 1 m n. m.

## Obyvateľstvo
Počet obyvateľov obce je 473 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Bobří potok
Bobří potok je vodný tok patriaci do povodia Ploučnice na severe Čiech. Preteká okresmi Děčín a Česká Lípa. Pramení pod Bukovou horou, napája cestou sústavu Holanských rybníkov a končí v Novozámeckom rybníku neďaleko obce Zahrádky na Českolipsku.

## Popis toku
Pramení vo výške 594 m n. m. pod Bukovou horou na katastri dediny Příbram. Zo začiatku tečie smerom na východ cez Příbram, Verneřice, Loučky, tvorí Bobří vodopád v prírodnej pamiatke Bobří soutěska, potom sa stáča na juh cez Kravaře na Českolipsku. Tu sa obracia opäť k východu cez dediny Sezímky a Stvolínky. Za nimi napája rad mokradí a rybníkov - Dolanský, Hrázský, Milčanský a Holanský rybník (pozri Holanské rybníky) Neďaleko obce Zahrádky sa spája s Dolským potokom a napája od juhu chránenú národnú prírodnú rezerváciu Novozámecký rybník cez Mníchovskú průrvu (Mnichovský prielom) pri Zahrádkach. Tam jeho vody končia. Novozámecký rybník je napájaný aj Robečským potokom od východu, odtok z neho cez Novozámeckú průrvu (Novozámecký prielom) je pomenovaný ako pokračovanie Robečského potoka. Ten je pri Českej Lípe jedným z prítokov Ploučnice, ktorá sa pri Děčíne vlieva do Labe. 
Plocha povodia je 126,9 km², dĺžka toku 28,1 km, priemerný prietok pri ústí 0,71 m³ / sec.

## Využitie
Horná časť potoka je v starostlivosti rybárskeho revíru MO ČRS Děčín, je označená ako chránená pstruhová voda č. 443 061 so zákazom rybárčenia. Potom je v starostlivosti MO ČRS Žandov (443060).
Napájaná sústava Holanských rybníkov má rôznych vlastníkov.

## Povodne
Potok sa občas dostáva až na III.povodňový stupeň a zaplavuje obce na jeho toku.
# Štíty
Štíty sú mesto v Česku v okrese Šumperk v Olomouckom kraji. 1. januára 2012 tu žilo 2 053 obyvateľov, z toho 1 023 mužov a 1 030 žien, pričom priemerný vek v meste bol 39,7 roka (muži 38,3 roka, ženy 41,0 roka).
Prvá písomná zmienka o obci pochádza z roku 1278.

## Partnerské mestá
- Belvedere Ostrense, Taliansko
- Niemodlin, Poľsko


## Iné projekty
- Commons ponúka multimediálne súbory na tému Štíty
# Marián Vanko
PhDr. Marián Vanko (* 25. máj 1941, Trenčianska Teplá, okr. Trenčín) je psychológ, politik HZDS, bývalý poslanec SNR a NR SR a prvý predseda Najvyššieho kontrolného úradu Slovenskej republiky (od 17. júla 1993 do 13. apríla 1994).

## Biografia
Na začiatku 90-tych rokov pôsobil ako prednosta Obvodného úradu v Púchove. Vo voľbách do SNR v roku 1992 bol zvolený za poslanca za HZDS v stredoslovenskom volebnom kraji. V parlamente pôsobil vo výbore pre štátnu správu, územnú samosprávu a národnosti. V roku 1992 svojím hlasom podporil Deklaráciu SNR o zvrchovanosti SR, ako aj Ústavu SR.
Po vzniku samostatného Slovenska a po zriadení NKÚ bol vládnym hnutím nominovaný na post predsedu, do ktorého ho parlament zvolil 17. júla 1993. V parlamente ho nahradila Jana Sudeková. Vo funkcii predsedu pôsobil iba do apríla 1994. Po zmene pomerov síl v parlamente ho nová väčšina odvolala, za nového predsedu NKÚ bol zvolený doc. Jozef Olej (nominant SDĽ).
V predčasných parlamentných voľbách v roku 1994 kandidoval do NR SR za koalíciu HZDS – RSS v stredoslovenskom volebnom kraji, no do parlamentu nastúpil až neskôr, 14. decembra 1994 ako náhradník za Jána Duckého, ktorý sa stal členom vlády. V parlamente pôsobil vo výbore pre hospodárstvo, privatizáciu a podnikanie. Z parlamentu odišiel v lete 1996, keď sa po odvolaní Ján Ducký vrátil späť do parlamentu.
Po odchode z parlamentu pracoval ako vedúci odboru sociálnych vecí na okresnom úrade v Púchove. Marián Vanko sa poslancom ešte stal vo februári 1997, keď do parlamentu nastúpil ako náhradník za Ladislava Polku, ktorý sa stal štátnym tajomníkom ministerstva vnútra. Polku nahradil vo výbore pre obranu a bezpečnosť. V Národnej rade SR zotrval do konca volebného obdobia v septembri 1998. V ďalších parlamentných voľbách už nekandidoval.
V roku 1998 mu bol udelený Rad Andreja Hlinku II. triedy za mimoriadne zásluhy o vznik samostatnej Slovenskej republiky.
V apríli 2002 kandidoval na post primátora Púchova.
# Thomas Savery
Thomas Savery (asi 1650 Devon – 1715) je anglický vynálezca, jeden z tvorcov prvých parných strojov. 
Vychádzajúc z objavov Denisa Papina, nechal si 2. júla 1698 patentovať prvý parný stroj. Stroj slúžil na čerpanie vody z baní. Neskôr ho zdokonalil v spolupráci s Thomasom Newcomenom. 
Na ich priekopnícke dielo neskôr priamo nadviazal James Watt.
# Kója (vrch)
Kója alebo Kójasan alebo Kója-san (jap. 高野山) je vrch na polostrove Kii na západnom Honšu v prefektúre Wakajama. Vo výške 900 m n. m. sa rozkladá na vrchole vrchu najuctievanejší komplex budhistickej sekty Šingon. Každoročne vrch navštívi cez milión pútnikov.

## Dejiny
Tento kláštorný komplex založil v roku 816 mních Kúkai (774-835) známy pod menom Kóbó Daiši. V období Edo (1600-1868) mal komplex vyše tisíc chrámových budov, no z dôvodu tajfúnov a požiarov ich dnes zostalo iba 123.

## Chrámy

### Kongóbudži
Hlavným chrámom na Kója-san je Kongóbudži, ktorý dal v roku 1592 postaviť Tojotomi Hidejoši. Pozornosť si zaslúžia aj rododendrony a posuvné dvere vo vnútorných sálach, ktoré sú krásne maľované - práca umelcov školy Kanó v 16. storočí.

### Dandžogaran
V komplexe Dandžogaran sa nachádza budova Fudodó, najstaršia budova na vrchu Kója z roku 1197. Rovnako sa v komplexe nachádza aj dvojposchodová pagoda Kompon Daitó, ktorá bola v roku 1937 opäť postavená a považuje sa za symbol vrchu Kója.

## Ostatné stavby

### Reihókan
Reihókan je pokladnica vrchu Kója, v ktorej sa nachádza vyše 5000 obrazov, sôch a mandál, ktoré sa nachádzajú v dvoch budovách.

### Daimon
Daimon - Veľká brána je vstup do komplexu na vrchu Kója. Návštevníci odtiaľ majú výhľad na okolité vrchy a niekedy aj na ostrov Šikoku.

## Cintorín a Okunoin
Na vrchu Kója sa nachádza cintorín s vyše 200 000 náhrobkami. V strede cintorínu sa nachádza Okunoin, mauzóleum mnícha Kúkai. Kedysi bola česť byť pochovaný na vrchu Kója. Na cintoríne sú pochovaní najvyšší panovníci, ale aj bežný ľud. Pri mauzóleu Okunoin sa nachádza Tóródó - Sieň lampášov. Cez deň a v noci je tam rozsvietených 11 000 lampášov, vrátane dvoch, o ktorých sa traduje že svietia už od 11. storočia.
# Zana (slovenská speváčka)
Zana, vlastným menom Zuzana Slámková je slovenská speváčka z Piešťan, víťazka ceny Rádiotalent v televíznej speváckej súťaži Talent 2000. Vyštudovala Fakultu Masmediálnej komunikácie odbor Marketingová komunikácia. Po súťaži Talent 2000 sa objavila v projektoch "Dobrý anjel", "Hodina deťom". Herecké účinkovanie "Súdna sieň"-právny zástupca, "Prvé oddelenie", "Nevinní", "Orest z rodu čarodejníkov", "Dr. Ludsky". Účinkovanie v reklamách: "Funradio", "Corgoň", "Fitnes Sity", "Fio banka" (CR) a iné. 
Od roku 2002 hosťuje v divadle DINO v Hornej Strede, pod vedením bývalého herca z RND, Františka Reháka.

## Diskografia
- singel „Sen“ (mp3 Archivované 2016-03-04 na Wayback Machine 5,6 MB, videoklip[nefunkčný odkaz] mpg, 66 MB)
- singel „Stardust“ (mp3[nefunkčný odkaz] 3,3 MB)
# Thizy (Yonne)
Thizy je francúzska obec, ktorá sa nachádza v departemente Yonne, v regióne Burgundsko.

## Poloha
Obec má rozlohu 5,55 km². Najvyšší bod je položený 332 m n. m. a najnižší bod 211 m n. m.

## Obyvateľstvo
Počet obyvateľov obce je 174 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Marolles-lès-Saint-Calais
Marolles-lès-Saint-Calais je francúzska obec, ktorá sa nachádza v departemente Sarthe, v regióne Pays-de-la-Loire.

## Poloha
Obec má rozlohu 12,15 km². Najvyšší bod je položený 157 m n. m. a najnižší bod 77 m n. m.

## Obyvateľstvo
Počet obyvateľov obce je 274 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Sivry
Sivry je francúzska obec, ktorá sa nachádza v departemente Meurthe-et-Moselle, v regióne Lotrinsko.

## Poloha
Obec má rozlohu 5,91 km². Najvyšší bod je položený 398 m n. m. a najnižší bod 236 m n. m.

## Obyvateľstvo
Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Valprivas
Valprivas je francúzska obec, ktorá sa nachádza v departemente Haute-Loire, v regióne Auvergne-Rhône-Alpes.

## Poloha
Obec má rozlohu 23,66 km². Najvyšší bod je položený 953 m n. m. a najnižší bod 491 m n. m.

## Obyvateľstvo
Počet obyvateľov obce je 493 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Burlats
Burlats je francúzska obec, ktorá sa nachádza v departemente Tarn, v regióne Midi-Pyrénées.

## Poloha
Burlats má rozlohu 32,62 km². Najvyšší bod je položený 682 m n. m. a najnižší bod 176 m n. m..

## Obyvateľstvo
Burlats má 1 894 obyvateľov (2009).
Graf vývoja obyvateľstva:
Zdroje: INSEE

## Iné projekty
- Commons ponúka multimediálne súbory na tému Burlats
# Dedina Mládeže
Dedina Mládeže (maď. Ifjúságfalva) je obec na Slovensku v okrese Komárno na sútoku Malého Dunaja a Váhu. 

## Časti obce
K obci patrí aj osada Malý Ostrov.

## Ulice
Fučíkova, Jilemnického, Kpt. Nálepku, Makarenkova, Mičurínova, Brigádnická a Nová.

## Dejiny
Bola založená brigádnikmi 4. apríla 1949 ako úplne nová dedina v močaristej pustatine Dögös, 5 km severne od Kolárova a pôvodne bola jeho miestnou časťou, v roku 1954 sa osamostatnila. Je tak najmladšou samostatnou obcou na Slovensku. V mysliach viacerých brigádnikov na Trati mládeže skrsla myšlienka postaviť na juhu Slovenska taký poľnohospodársky dvor, ktorý by nielenže slúžil ako „vzor organizácie práce, ale aj pri výchove mladých poľnohospodárskych odborníkov“.  Dobrovoľní brigádnici najprv močiar odvodnili, pričom bývali v provizórnej ubytovni, a od roku 1951 sa začali stavať súkromné domy. Obec bola koncipovaná ako príklad nového vidieka, domy sú typizované, ulice tvoria pravé uhly. 16. novembra 1949 bolo založené poľnohospodárske družstvo, dnes AGROREAL, a. s.. Venovalo sa okrem iného experimentálnemu pestovaniu ryže.

## Kultúra a zaujímavosti

### Pamiatky
- Kultúrny dom, dvojpodlažná stavba na pôdoryse písmena T v štýle socialistického realizmu z roku 1952.[6] Stavba bola vybudovaná svojpomocne obyvateľmi obce po založení dediny. Objekt dominuje štvorcovému námestiu s verejnými stavbami. Stredná prevýšená časť domu je postavená na trojosovom portiku a ukončená výraznou korunnou rímsou s konzolami a prelamovaným štítom. Bočné krídla majú zdvojené okná so segmentovými suprafenestrami. V objekte sídli aj knižnica a obecný úrad.


### Prírodné zaujímavosti
- Váh pri obci
- Hniezdo 2012
- 2013
- 2015

Bociany hniezdia v obci pri bývalom JRD. V roku 2015 mali 3 mláďatá.

## Občianska vybavenosť
Dominantné budovy sú škola s materskou školou, ktoré sú momentálne nepoužívané, obecný úrad a kultúrny dom. V budúcnosti sa plánuje prebudovať budovu školy a materskej školy na domov dôchodcov. V obci sa nachádza aj detský domov. Pestujú sa tu vodné športy.
# Chejlava
Chejlava je národná prírodná rezervácia ev. č. 127 neďaleko obce Měcholupy v okrese Plzeň-juh. Oblasť spravuje AOPK ČR Správa CHKO Český les.
Predmetom ochrany je 154 rokov starý porast buku, smreku s jedľou a javorom, lokalita vzácnych lišajníkov.
# Viliam Polónyi
Viliam Polónyi (* 6. júl 1928, Krupina – † 12. november 2012, Bratislava) bol slovenský herec.

## Ocenenia
- 2009 Pribinov kríž III. triedy [3]
- 2010 Cena predsedu Banskobystrického kraja za celoživotné dielo [4]


## Filmografia
- 1955: Štvorylka
- 1956: Čisté ruky (predseda Vaško)
- 1957: Štyridsaťštyri (vojak)
- 1958: Šťastie príde v nedeľu (dedinčan)
- 1960: Prerušená pieseň (Nemček)
- 1961: Pieseň o  sivom holubovi (vojak)
- 1962: Výlet po Dunaji (Jonák)
- 1963: Tvár v okne (čašník v kaviarni)
- 1963: Výhybka (Hankov)
- 1964: Archimedov zákon (Parimucha)
- 1964: Prípad Barnabáš Kos (Gajdoš)
- 1965: Kým sa skončí táto noc (Kravárik)
- 1965: Námestie svätej Alžbety (veliteľ gardistov)
- 1965: Odhalenie Alžbety Báthoryčky (Sopúch)
- 1965: Smrť prichádza v daždi (por. Michalko)
- 1965: Šerif za mrežami (Frajer)
- 1966: Jeden deň pre starú paniu (detektív)
- 1966: Tango pre medveďa (Šupala)
- 1966: Vrah zo záhrobia (Michalko)
- 1967: Drak sa vracia (richtár)
- 1967: Rok na dedine (Ocieľka)
- 1967: Volanie démonov (por. Michalko)
- 1969: Génius (černokňaz)
- 1969: Láska neláskavá (otec)
- 1970: Naši pred bránami (Pichler)
- 1970: Pán si neželal nič (kuchár)
- 1970: Rekviem za rytierov (Roderik Škulibander)
- 1971: Páni sa zabávajú (Jakšič)
- 1972: Nákova alebo kladivo [Nakovalňa ili čuk], r. Christo Christov, Bulharsko-ZSSR-NDR (Hermann Göring)
- 1973: Hriech Kataríny Padychovej (agent)
- 1973: Očovské pastorále (príslušník ZNB)
- 1973: Prípad krásnej nerestnice (npor. Michalko)
- 1973: Skrytý prameň (Porazík)
- 1974: Deň, ktorý neumrie (Ambróz)
- 1974: Trofej neznámeho strelca (Štefek)
- 1975: Pacho, hybský zbojník (Matej)
- 1975: Sebechlebskí hudci (Klimo)
- 1975: Stretnutie (Taras Buľba)
- 1978: Krutá ľúbosť (Sabala)
- 1978: Pustý dvor (otec)
- 1979: A pobežím až na kraj sveta (starosta)
- 1979: Zlaté časy (pastier Maťo)
- 1980: Hodiny (hostinský)
- 1981: Kosenie Jastrabej lúky (Imro)
- 1981: Plavčík a Vratko (šašo)
- 1981: Vták nociar (Pľúvanec)
- 1983: O statečném kováři (Jakub)
- 1983: Sojky v hlave (Spiro)
- 1983: Tisícročná včela (Gersch)
- 1983: Třetí skoba pro Kocoura
- 1983: Zrelá mladosť (Rónay)
- 1985: Skleníková Venuša (Klenovič)
- 1987: Hody (Klemo)
- 1987: Vojna Volov : Paholok Richtára Runottera
- 1989: Sedím na konári a je mi dobre (Zbončák)
# Melvin Schwartz
Melvin Schwartz (* 2. november 1932, New York, New York, USA – † 28. august 2006, Twin Falls, Idaho) bol americký fyzik. 
V roku 1988 dostal spolu s Leonom Maxom Ledermanom a Jackom Steinbergerom Nobelovu cenu za fyziku za prvé použitie zväzku neutrín a za objav miónového neutrína. Bol tiež objaviteľom niekoľkých komét.
# Princíp verifikácie
Princíp verifikácie je princíp logického pozitivizmu, podľa ktorého treba pravdivosť každého vyroku o svete stanoviť jeho porovnaním so zmyslovými údajmi.
# Droux
Droux je francúzska obec, ktorá sa nachádza v departemente Haute-Vienne, v regióne Limuzínsko.

## Poloha
Obec má rozlohu 23,98 km². Najvyšší bod je položený 316 m n. m. a najnižší bod 181 m n. m.

## Obyvateľstvo
Počet obyvateľov obce je 420 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Saint-Junien-les-Combes
Saint-Junien-les-Combes je francúzska obec, ktorá sa nachádza v departemente Haute-Vienne, v regióne Limuzínsko.

## Poloha
Obec má rozlohu 20,59 km². Najvyšší bod je položený 307 m n. m. a najnižší bod 223 m n. m.

## Obyvateľstvo
Počet obyvateľov obce je 182 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Santa Fe (argentínska provincia)
Santa Fe je provincia na severovýchode Argentíny a je jedna z najľudnatejších v krajine. Hlavné mesto je Santa Fe so 480 000 obyvateľmi. Najväčšie mesto provincie je však na juhu ležiace Rosario.

## Iné projekty
- Commons ponúka multimediálne súbory na tému Santa Fe (argentínska provincia)
# Menville
Menville je francúzska obec, ktorá sa nachádza v departemente Haute-Garonne, v regióne Midi-Pyrénées.

## Poloha
Obec má rozlohu 5,07 km². Najvyšší bod je položený 225 m n. m. a najnižší bod 122 m n. m.

## Obyvateľstvo
Počet obyvateľov obce je 593 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Noyers (Yonne)
Noyers je francúzska obec, ktorá sa nachádza v departemente Yonne, v regióne Burgundsko.

## Poloha
Obec má rozlohu 35,66 km². Najvyšší bod je položený 296 m n. m. a najnižší bod 167 m n. m.

## Obyvateľstvo
Počet obyvateľov obce je 676 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Majstrovstvá Ázie v hádzanej žien 1987
Majstrovstvá Ázie v hádzanej žien 1987 bol prvý turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Ammáne, v Jordánsku v dňoch od 15. augusta – 1. septembra 1987, za účasti 6 tímov. Titul získala domáca Kórejská republika, ktorá vo finálovom stretnutí zvíťazila nad Činou.
Ženský šampionát sa konal súbežne s mužským. Slúžil zároveň ako kvalifikácia ázijských družstiev na Letné olympijské hry 1988, ktoré hostil Soul. Keďže Kórejská republika bola organizátorom OH, kvalifikovala sa ne druhá Čína.

## Výsledky

### Základné skupiny

#### Skupina A
|                    | Japonsko | Čínsky Tchaj-pej |
| ------------------ | -------- | ---------------- |
| Kórejská republika | 32 : 16  | 42 : 11          |
| Japonsko           |          | 35 : 20          |

| Por | Družstvo           | Z | V | R | P | Skóre   | +/− | B |
| --- | ------------------ | - | - | - | - | ------- | --- | - |
| 1.  | Kórejská republika | 2 | 2 | 0 | 0 | 74 : 27 | +47 | 4 |
| 2.  | Japonsko           | 2 | 1 | 0 | 1 | 51 : 52 | −1  | 2 |
| 3.  | Čínsky Tchaj-pej   | 2 | 0 | 0 | 2 | 31 : 77 | −46 | 0 |


#### Skupina B
|       | Sýria  | Jordánsko |
| ----- | ------ | --------- |
| Čína  | 40 : 8 | 50 : 8    |
| Sýria |        | 25 : 11   |

| Por | Družstvo  | Z | V | R | P | Skóre   | +/− | B |
| --- | --------- | - | - | - | - | ------- | --- | - |
| 1.  | Čína      | 2 | 2 | 0 | 0 | 90 : 16 | +74 | 4 |
| 2.  | Sýria     | 2 | 1 | 0 | 1 | 33 : 51 | −18 | 2 |
| 3.  | Jordánsko | 2 | 0 | 0 | 2 | 19 : 75 | −56 | 0 |


### Play-off

#### Stretnutie o 5. miesto
| 14. december     |         |           |
|                  |         |           |
| Čínsky Tchaj-pej | 43 : 15 | Jordánsko |


#### Semifinále
| 14. december       |         |          |
|                    |         |          |
| Kórejská republika | 37 : 6  | Sýria    |
| Čína               | 34 : 31 | Japonsko |


#### Stretnutie o 3. miesto
| 16. december |        |       |
|              |        |       |
| Japonsko     | 26 : 9 | Sýria |


#### Finále
| 16. december |         |                    |
|              |         |                    |
| Čína         | 24 : 34 | Kórejská republika |


## Konečné poradie
| Por | Družstvo           |                      |
| --- | ------------------ | -------------------- |
|     | Kórejská republika | organizátor LOH 1988 |
|     | Čína               | postup na LOH 1988   |
|     | Japonsko           |                      |
| 4.  | Sýria              |                      |
| 5.  | Čínsky Tchaj-pej   |                      |
| 6.  | Jordánsko          |                      |
# Heinz Hartmann
Heinz Hartmann (* 1894 – † 1970) bol pôvodom rakúsky psychiater žijúci v USA. Bol predstaviteľom psychoanalýzy, prenášal ju do pedagogickej praxe.
# Asmara
Asmara je hlavné mesto Eritrey.

## Dejiny
Nachádza sa v regióne Zoba Ma'akel a jej dejiny siahajú do stredoveku. V okolí mesta sídlili 4 kmene, ktorých spojením vznikla osada Arbaete Asmara (v preklade „štyria sa spojili“). Mestský ráz dostala Asmara počas talianskej kolonizácie v 19. storočí a po vzniku Eritrey sa stala jej hlavným mestom. Počas okupácie krajiny Etiópiou mesto upadlo, no po obnovení samostatnosti krajiny sa začala jeho obnova.
Asmara je sídlom patriarchu Eritrejskej ortodoxnej cirkvi a metropolitu Eritrejskej katolíckej cirkvi.

## Iné projekty
- Commons ponúka multimediálne súbory na tému Asmara
# Magnetický lov
Magnetický lov alebo lov magnetom (anglicky magnet fishing) je hľadanie feromagnetických objektov vo vode pomocou silného magnetu, najviac sa používa neodýmový magnet.
Uvedená činnosť (často hobby) je kombináciou užitočného environmentalizmu a hľadania pokladov. Používané magnety sú dosť silné na vytiahnutie veľkých predmetov ako sú mince, rámy pneumatík, bicykle, rôzne náradie, kovové zbrane atď. Väčšina hľadačov ale dúfa, že nielen pomôže vyčistiť vodný tok, ale že nájde i niečo hodnotné.
Predpokladá sa, že lov magnetom vynašli lodníci, ktorí hľadali kľúče spadnuté do vody.

## Nástroje
Magnetický lov sa obvykle robí vo vodotesných rukaviciach na prevenciu infekcie a so silným magnetom pripevneným k rybárskej udici.

## Potenciálne riziko
Niekedy „lovci magnetom“ vylovia nebezpečné objekty ako nabité zbrane, staré nevybuchnuté bomby atď. - treba to hneď oznámiť polícii.
Veľkú opatrnosť treba venovať aj ostrým kovovým predmetom, ktoré po vylovení môžu spôsobiť zranenie.
Neodýmové magnety sú veľmi silné a môžu rušiť podporné prístroje pre srdce alebo poškodiť elektronické zariadenia, napríklad magnetické disky počítačov. Pri lovení sa môžu poraniť prsty, preto je doporučené mať nie staré očkovanie proti tetanu.

## Pozrite aj
- Recyklácia
- Rybolov


## Iné projekty
- Commons ponúka multimediálne súbory na tému Magnetický lov
# Saint-Flour-Nord
Saint-Flour-Nord je francúzsky kantón v obvode Saint-Flour v departemente Cantal v regióne Auvergne. Tvorí ho 15 obcí.

## Obce kantónu
- Andelat
- Anglards-de-Saint-Flour
- Coltines
- Coren
- Lastic
- Mentières
- Montchamp
- Rézentières
- Roffiac
- Saint-Flour (severná časť)
- Saint-Georges
- Talizat
- Tiviers
- Vabres
- Vieillespesse
# 889 Erynia
889 Erynia je planétka s priemerom približne 22 km, ktorú objavil M. F. Wolf 5. marca 1918.

## Iné projekty
- Commons ponúka multimediálne súbory na tému 889 Erynia
# Sanny Lindström
Sanny Lindström (* 24. december 1979, Štokholm, Švédsko) je bývalý švédsky reprezentant v ľadovom hokeji.

## Klubový hokej
Hral na poste obrancu. Je 186 cm vysoký a váži 93 kg (údaj z roku 2005). V roku 1999 bol v úvodnom drafte NHL draftovaný klubom Colorado Avalanche v štvrtom kole zo 112. miesta. V sezóne 2004-2005 hral za Timrå IK v švédskej hokejovej Elitserien. Nosí dres číslo 8.

## Reprezentácia
Sanny Lindström reprezentoval Švédsko na majstrovstvách sveta v roku 2005, kde sa jeho mužstvo umiestnilo na štvrtom mieste. Nastúpil v troch zápasoch. Nosí reprezentačný dres číslo 5.

### Štatistika na MS
| Rok  | Počet zápasov | Góly | Asistencie | Body | Trestné minúty | +/- | Strely |
| ---- | ------------- | ---- | ---------- | ---- | -------------- | --- | ------ |
| 2005 | 3             | 0    | 0          | 0    | 0              | -2  | 0      |
# Národný park Mesa Verde
Národný park Mesa Verde (angl. Mesa Verde National Park) je národný park na juhozápade Colorada v USA. Park sa nachádza v Coloradskej plošine, v oblasti nazývanej Four Corners. V parku sa nachádzajú pozostatky skalných obydlí predkolumbovských Indiánov z 11. až 13. storočia.
V roku 1978 bol park zapísaný nazoznam svetového dedičstva UNESCO.

## Dejiny
Najstaršie archeologické nálezy dokladajú prítomnosť ľudí v danej oblasti približne 7 500 rokov pred naším letopočtom. Prvé kamenné príbytky potom vznikli v 7. storočí.
Rozsiahlejšie skalné stavby vznikali od 11. storočia. Na konci 13. storočia bola väčšina príbytkov opustená a Indiáni sa presunuli smerom na juh do dnešného Nového Mexika.

## Iné projekty
- Commons ponúka multimediálne súbory na tému Národný park Mesa Verde